CELEX: 31988R2039
Language: el
Date: 1988-07-08 00:00:00
Title: Κανονισμός (ΕΟΚ) αριθ. 2039/88 της Επιτροπής της 8ης Ιουλίου 1988 για δεύτερη τροποποίηση του κανονισμού (ΕΟΚ) αριθ. 3590/85 σχετικά με τη βεβαίωση και το πιστοποιητικό ανάλυσης που προβλέπεται κατά την εισαγωγή οίνων, χυμών και γλευκών σταφυλής

Avis juridique important

|

31988R2039

Κανονισμός (ΕΟΚ) αριθ. 2039/88 της Επιτροπής της 8ης Ιουλίου 1988 για δεύτερη τροποποίηση του κανονισμού (ΕΟΚ) αριθ. 3590/85 σχετικά με τη βεβαίωση και το πιστοποιητικό ανάλυσης που προβλέπεται κατά την εισαγωγή οίνων, χυμών και γλευκών σταφυλής  

Επίσημη Εφημερίδα αριθ. L 179 της 09/07/1988 σ. 0029 - 0029 Φινλανδική ειδική έκδοση: Κεφάλαιο 3 τόμος 26 σ. 0243  Σουηδική ειδική έκδοση: Κεφάλαιο 3 τόμος 26 σ. 0243 

***** ΚΑΝΟΝΙΣΜΟΣ (ΕΟΚ) αριθ. 2039/88 ΤΗΣ ΕΠΙΤΡΟΠΗΣ  της 8ης Ιουλίου 1988  για δεύτερη τροποποίηση του κανονισμού (ΕΟΚ) αριθ. 3590/85 σχετικά με τη βεβαίωση και το πιστοποιητικό αναλύσεως που προβλέπεται κατά την εισαγωγή οίνων, χυμών και γλευκών σταφυλής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1441/88 (2), και ιδίως το άρθρο 70 παράγραφος 1,  Εκτιμώντας:  ότι βάσει του άρθρου 2 παράγραφος 2 του κανονισμού (ΕΟΚ) αριθ. 354/79 του Συμβουλίου της 5ης Φεβρουαρίου 1979 που καθορίζει τους γενικούς κανόνες κατά την εισαγωγή οίνων, χυμών και γλευκών σταφυλής (3), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (4), οι τρίτες χώρες που εξάγουν στην Κοινότητα οίνο και χυμό σταφυλής που παρουσιάζονται σε δοχεία των τεσσάρων λίτρων ή λιγότερο, σε ολική ποσότητα μικρότερη από 1 000 εκατόλιτρα ετησίως απαλλάσσονται από τη βεβαίωση και το πιστοποιητικό αναλύσεως· ότι οι τρίτες χώρες που επωφελούνται από την απαλλαγή αυτή κατά τις εξαγωγές τους στην Κοινότητα εμφαίνονται στο παράρτημα V του κανονισμού (ΕΟΚ) αριθ. 3590/85 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1614/86 (6)· ότι η Ινδία ζήτησε να επωφεληθεί της απαλλαγής αυτής προσδιορίζοντας ότι είναι διατεθειμένη να τηρήσει τους σχετικούς όρους· ότι θα πρέπει συνεπώς να εγγραφεί αυτή η τρίτη χώρα στον κατάλογο που εμφαίνεται στο παράρτημα V του κανονισμού (ΕΟΚ) αριθ. 3590/85·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα V του κανονισμού (ΕΟΚ) αριθ. 3590/85 παρεμβάλλεται ο ακόλουθος όρος:  «- Ινδία».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 132 της 28. 5. 1988, σ. 1.  (3) ΕΕ αριθ. L 54 της 5. 3. 1979, σ. 97.  (4) ΕΕ αριθ. L 367 της 31. 12. 1985, σ. 39.  (5) ΕΕ αριθ. L 343 της 20. 12. 1985, σ. 20.  (6) ΕΕ αριθ. L 142 της 28. 5. 1986, σ. 22.